Tisztelt Vásárlónk! Attól tartok, hogy egy homokos talajú, 60°-os lejtésszögű lejtő már túl meredek az egyszerű gyepesítéshez. A heves, rövid ideig tartó záporok, amelyek az utóbbi időszakra jellemzőek, nem tudnák elég vízzel ellátni a gyepet. A kókuszháló esetleg javíthat a helyzeten, de ezért nem kezeskedem. Jobb megoldás lehet a következő: a rézsű felszínét először kiegyenlítjük (feltöltjük a vízerózió okozta erecskéket). Ezután a lejtőt a következő termékekkel borítanám: először Agrotex N 50g agroszövettel, barna vagy fekete színben, hogy meggátolja a gyomnövények növekedését. Erre kókusz erózióvédelmi matracot fektetnék, amelyet mindkét oldalról acélszálas műanyag háló tesz ellenállóbbá, nettó ára 5,- €/m2 körül van.
Alternatívája lehet egy olcsóbb kombináció: kókusz mulcsozó matrac acélszál nélkül Geomat K-P, az acélszövetet pedig külön megvenni (ilyen nem kapható a kínálatunkban).
Az egészet 30 em-es acél rögzítő tüskékkel kell rögzíteni, méghozzá 4db/m2 mennyiségben + a lejtővállon egy erre kialakított árokban. A lejtőderékban, a lejtőlábon és lejtővállon talajtakaró növényeket (madárbirs, borostyán...) kell megfelelő sűrűségben telepíteni úgy, hogy néhány év alatt elterjedhessenek és befedjék a rézsűt. A megoldás vázlata. További kérdéseire is szívesen válaszolok. Üdvözlettel, Martin Rameš